OpenLLM-France/wikimedia huggingface dataset:
# Deskonpresio-sindrome

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Deskonpresio-sindromea airearen edo gasen presiopean dagoen organo bati, batez ere birikei, presio hori gutxitzea eragiten dion gaixotasuna da. Deskonpresioa lasterregi egiten denean, nitrogenozko burbuilak eratzen dira odolean, eta horren ondorioz agertzen dira estuasuna bularrean, oinaze handiak sabelean eta giltzaduretan, ahultasuna, dardarak eta zenbaitetan baita heriotza ekar dezakeen ezintasuna ere. Gaitz hau meategietako langileek izaten zuten antzina, eta gaur egun urpean lan egiten dutenek hartzeko arriskua dute, batez ere. Deskonpresioa gertatzen den bitartean ez da ondoezik sumatzen, aldiz, minutu edo, zenbaitetan, ordu batzuen ostean azaltzen da. Gaitzari aurre hartzeko, nahikoa da deskonpresioa poliki egitea, hala birikek gehiegizko gasak husteko beta izaten baitute.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-01-31 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q460591
* Multimedia: Decompression sickness / Q460591
# Deskford

Deskford, Eskoziako gaeleraz: Deasgard, Eskoziako parrokia eta etxalde bat da, Moray eremu administratiboan.

## Kanpo estekak

* Datuak: Q5264554
* Multimedia: Kirktown of Deskford / Q5264554
# Donostiako Enpresa Ikasketen Unibertsitate Eskola

Donostiako Enpresa Ikasketan Unibertsitate Eskola enpresa arloko ikasketa ofizialak eskaintzen dituen Euskal Herriko Unibertsitateko ikastegi bat da. Donostiako Ibaetako campusean du egoitza, Arkitektura Eskolaren ondoan.

## Historia

Donostiako Enpresa Ikasketen Eskola 1915. urtean sortu zen Escuela Pericial de Comercio de San Sebastián izenez (euskaraz, Donostiako Merkataritza Perituen Eskola) eta Valladolideko Unibertsitatearen mende. Merkataritza Peritu titulua lortzeko lau ikasturte gainditu behar ziren, bi gradutan banaturik. 1922. urtean izandako irakaskuntza erreformen ondorioz, eskolak eskumen berriak hartu eta Merkataritza Irakasle titulurako ikasketak, hiru urtekoak, bereganatu zituen. Titulu hau lortzeko, ordutik aurrera hiru urteko ikasketak hartzen zituen Merkataritza Peritu titulua eduki behar zela ezarri zen. Ikasketen egitura berri honek aldaketa gutxi izan zituen, harik eta 1972. urtean eskolak unibertsitate izaera guztiz hartu eta Escuela Universitaria de Estudios Empresariales izena jaso zuen arte. 1977. urtean Universidad de Bilbao delakoaren mendera aldatu eta 1980. urteaz geroztik Euskal Herriko Unibertsitatearen barnean dago.
1915. urtean eskola egun Donostiako posta bulego nagusiak dauden eraikinean (Urdaneta kalean, 5 zbk.) lekutu zen. 1917. urtean Sarriegi enparantzan kokatu zen, antzinako Epaitegi Jauregiko eraikinean. 1930. urtean Mandas Dukea kaleko irakaskuntza instalazioetan egon zen. Bertan iraun zuen 1944. urtera arte. Urte hartan, hasierako eraikinera (Urdaneta, 5) aldatu zen 1959. urtera arte. Pio XII enparantzan eraikitako egoitza berri batera aldatu zen orduan, 1995. urtera arte egun duen egoitza hartu zuen arte.

## Ikasle ohi ospetsuak

* Xabi Alonso, futbolaria;
* Iñigo Azpitarte, aktore eta abeslaria;
* Iñigo Chaurreau, txirrindularia;
* Maialen Chourraut, Olinpiar jokoetan dominadun piraguista;
* Iñigo Eizagirre, harrijasotzailea;
* Sara Etxeberria Elizalde, softball nazioarteko jokalaria;
* Uxue Ezkurdia, saskibaloi jokalaria;
* Irati Irurtzun, Gugaz musika taldeko kidea eta panderojolea;
* Gorka Maneiro, UPyDko legelbiltzarkidea;
* Melitón Manzanas, frankismoaren garaiko Donostiako polizia politikoaren burua;
* Miriam Navascues, Miss Gipuzkoa 2005;
* Asier Riesgo, futbol-atezaina;
* Vicente Zaragueta, enpresaburua eta Donostiako Aquariumaren presidentea (1926-2015).

## Kanpo estekak

* (Gaztelaniaz) Donostiako Enpresa Ikasketen Unibertsitate Eskolako webgunea
* Datuak: Q124639383

## Bibliografia

* Arana Gondra, F. J. eta Espí Guzmán, M. T.: Escuela Universitaria de estudios Empresariales. Origen y evolución (1915-2000). Euskal Herriko Unibertsitatea. Gipuzkoako Campuseko Errektoreordetza. 2000. urtea.

## Erreferentziak

* ↑ (Gaztelaniaz) Deia.com webgunean Miriam Navascuesi eginiko elkarrizketa
# Donostiako Baskonia Kirol Kluba

    Artikulu hau Donostiako kirol taldeari buruzkoa da; beste esanahietarako, ikus «Baskonia (argipena)».
Donostiako Baskonia Kirol Kluba, Donostiako Baskonia izenaz ezagunagoa, Donostiako kirol kluba da.
Hasieran futbol kluba bakarrik bazen ere, orain pilota, txirrindularitza, bola-joko eta toka sailak ditu. Amara auzokoa da.

## Historia

Club Deportivo Vasconia de San Sebastián 1928an Amaran sortu zuten. Beti Erregional Mailan izan da 1940ko hamarkadan Hirugarren Mailan eman zituen urte bi izan ezik. Orduan Baskonia Real Sociedadeko bigarren taldea zen, honek Sanse sortu arte.
Gero gizonezko lehen taldea izatea utzi zuen eta harrobiko lanari ekin zioten, 2007-08 denboraldian EHUrekin ituna sinatu eta E.H.U.- Baskonia sortu zuten arte.

## Uniformea

* Lehenengoa: Zamarra gorri iluna eta praka beltzak.

## Futbol zelaia

Martutene Futbol Zelaia, Donostiako Martutene auzoan kokatuta.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Maila: 0
* Denboraldiak Bigarren B Maila: 0
* Denboraldiak Hirugarren Maila: 2
* Emaitzarik onena: 5. (Hirugarren Maila, 44-45 denboraldia)

### Azken denboraldiak
## Kanpo estekak

* Datuak: Q8347095
# Donostiako Ekonomia Elkartea

Donostiako Ekonomia Elkartea (gaztelaniaz jatorriz, Sociedad Económica de San Sebastián) 1779an sortutako Donostiako Ilustrazioaren elkarte bat izan zen, ia esklusiban Donostia eta inguruko eskualdeko ekonomia garapena sustatzeko, ekonomiaren askotariko arloetan eraginez. Caracasko Gipuzkoar Konpainiaren itzalean sortutako elkarte hau Euskalerriaren Adiskideen Elkartearekiko dialektikan (aldi berean, hura probestuz eta haren kontra eginez) sortu zen.
Euskalerriaren Adiskideen Elkartea bateratzeko asmoz sortu zen bezala, Donostiako Ekonomia Elkarteak asmo bereziagoak defendatzen zituen, zehazki, Donostiako eragile ekonomikoena. Gaztelako Kontseiluaren babesa izan zuen eta haren itzalean sortutako Ekonomia Elkarteen eredua jarraitu zuen, Euskalerriaren Adiskideen Elkarteaz bestelako eredu bat. Azken erakunde horrek, baina, bizkor jokatu zuen asmo zatikatzailearen kontra, eta Donostiako Ekonomia Elkarteko ordezkaritza organoetan sartu zituen haren kideak. Espainietako Koroko Floridablancako konde ministroa bera Gaztelako Kontseiluari kargu hartzera heldu zen, Donostiako elkarte hori bultzatzeko temagatik, ordurako Euskalerriaren Adiskideen Elkarteari zegokion jurisdikzioan; izan ere, gehiago jokatu zuen presio talde gisa, ekonomia sustatzeko benetako eragile gisa baino.

## Bibliografia

* Astigarraga, Jesús. (2009). «Sociedades económicas y comercio privilegiado. La Sociedad Bascongada, la Compañía de Caracas y la vertiente marítima de la Ilustración vasca» Itsas Memoria (Donostia) (6).

## Ikus, gainera

* Konbentzioaren Gerra Euskal Herrian
* Frantzisko Xabier Munibe
* La Sociedad Patriótica de San Sebastián

## Kanpo estekak

* Datuak: Q61365841
# Donostiako Arriada (diskoa)

Donostiako Arriada 2001. urtean Unión Artesanaren Danborradak grabatutako CDa da. Bertan San Sebastian eguneko martxa eta kanta guztiak biltzen dira. Tradizioaren arabera, urtarrilaren 20a bukatu ondoren, hau da, gaueko 12:00etan, San Sebastian eguneko martxak ez dira ezinbestekoak eta beste motatako kantak interpretatzen dituzte, besteak beste, Errealeko himnoa, Sorozabalen Katiuska, e.a.

## Musikariak

* Unión Artesanaren Danborrada
* Orfeón Donostiarra abesbatza
* Euskadiko Orkestra Sinfonikoa
* Debako Musika Taldea

## Martxen zerrenda

* 01 - "Marcha de San Sebastián"
* 02 - "Diana"
* 03 - "Polca"
* 04 - "Retreta"
* 05 - "Iriyarena"
* 06 - "Tatiago"
* 07 - "Marcha de viejas"
* 08 - "Marcha de gallos"
* 09 - "Ataque de Herriko Semes"
* 10 - "Marcha de Deba"
* 11 - "Prashkuarena"
* 12 - "Gau ibillera"
* 13 - "Katiuska", Pablo Sorozabal
* 14 - "Txuri Urdin", R. Sabadie
* 15 - "Marcha de San Sebastián con el Orfeón"

## Kanpo estekak

* Diskoa Spotifyn.
* Datuak: Q25479450
# Donostiako Aste Nagusia

Donostiako Aste Nagusia Donostian abuztuaren 15a - Ama Birjina eguna - hartzen duen aste osoan ospatzen den jaialdi bat da.

## Sorrera

1876an hirugarren gerra karlistaren ostean Donostiak erakargarritasun turistikoa berreskuratzeko beharra zuen. Horregatik Jose Arana eskoriatzarrak sustatu zuen jaialdia XIX. mendearen amaieran. Loterian lortutako diruarekin, enpresaburu bihurtu zen. Zezenketen enpresaburu, hain zuzen ere, zezenketak oso gogoko baitzituen. Horren ondorioz, beranduago Atotxa futbol zelaia egongo zen tokian, zezen plaza bat eraiki zuen. Eta bertan eman zituen zezenketa jaialdiak, Donostiako Aste Nagusiaren sorrera hau delarik, hasieran, "Zezenketa Aste Nagusia" deitzen baitzen. Ondoren, denboran aurrera eginez, egun denera pasa zen Donostiako Aste Nagusia.

## Aste Nagusiko ospakizunak

Aste Nagusian ospatzen diren ospakizunen artean, nabarmenena, su artifizialen lehiaketa da. Zaragoza, Valentzia, Italia eta beste toki askotako enpresa piroteknikoak ia urtero etortzen dira Donostiara, Aste Nagusiko su artifizialen lehiaketan parte hartzera.
Beste ospakizun ezagun batzuk, Saguesen antolatzen diren musika kontzertuak dira.

## Abordatzea

Donostiako Piratak martxan ipini ziren 2003an, modu alternatiboan bestelako proposamenak helarazteko hiritarrei, batez ere gazte jendeari. Azken urteotan lortu dute Aste Nagusia piztea, gune berriak eskuratzea (Donostiako portuaren aldean "La Flamenka" txosnagunea. Eta ekitaldi nagusi moduan, piraten "Abordatzea" egiten dute kaialdetik Kontxaraino, modu informalean egindako txalupen bidez.

## Ikus, gainera

* Baionako bestak
* Iruñeko Sanferminak

## Kanpo estekak

* Datuak: Q6124437
* Multimedia: Donostiako Aste Nagusia / Q6124437
# Donostiako Beldurrezko Astea

Donostiako Beldurrezko Astea (ofizialki, Fantasiazko eta Beldurrezko Zinemaren Astea) Donostian urriaren amaiera eta azaroaren hasiera artean egiten den Fantasiazko eta Beldurrezko zinemari buruzko zinemaldia da. 1989an sortu zen eta astebete irauten du. Filmak proiektatzeaz gain, beldurrezko edo fantasiazko gaiekin zerikusia duten ekitaldiak eskaintzen dira.
Donostian ez ezik, Gipuzkoako hainbat herritako zinema aretoetan ere beldurrezko filmak proiektatzen dira, hala nola Arrasate, Tolosa eta Beasainen.

## Atalak

Beldurrezko Astea atal hauetan banatuta dago:
* Film Luzeen Lehiaketaren Atala: 6.000 euro eskaintzen dituen Ikuslegoaren Sarirako lehiatuko diren genero honetako film luze nabarien hautaketa da. Sari hori zinemaldira dozean ikusleek bozketaren bidez erabakitzen dutr eta film hori Euskal Herrian banatzen duen etxe banatzaileari ematen zaio; halakorik ez baldin badago, ekoiztetxeari edota film hori izen emana daukan konpainiari ematen zaio.
* Film Laburren Lehiaketaren Atala. Film laburrek honako bi sari hauek irabaz ditzakete: Ikuslegoaren Saria eta Nazioarteko Epaimahaiaren Saria
* Espainiar Film Labur Onenaren Saria: Sari hori Beldurrezko Astean zehar hautatutako espainiar film labur onenari ematen zaio.
* Film labur Onenaren Urrezko Méliès Sarirako izendapena: Urteko Europako Fantasiazko Film Labur Onenaren Urrezko Méliès sarirako izendapen bat ematen da.

## Ikus gainera

* Sitgeseko Zinemaldia
* Euskal Herriko zinemaldiak

## Erreferentziak

* ↑ Donostiakultura.com
* ↑ Fantasiazko eta Beldurrezko Zinemaren XX. Astearen egitaraua Donostia.org

## Kanpo estekak

* Donostiako Beldurrezko Astearen webgunea ikusgai
* Donostiako Beldurrezko Astearen webgune ez ofiziala (Gaztelaniaz)
* Donostiako Beldurrezko Astearen orrialdea Diario Vasco egunkariaren webgunean ikusgai (Gaztelaniaz)
* Datuak: Q12256356
* Multimedia: Horror and Fantasy Film Festival, Donostia-San Sebastián / Q12256356
# Donostiako Eskola Politeknikoa

Donostiako Eskola Politeknikoa Gipuzkoako Donostia hiriburuko Europa plazan dagoen Euskal Herriko Unibertsitateko Ingeniaritza Fakultatea da. Musikeneren egoitzaren alboan dago.

## Historia

1952. urtean sortu zen, Peritutza Industrialeko ikasketak (garai hartan deitzen zen bezala) Hezkuntza eta Zientzia Ministerioko Irakaskuntza Teknikoen Zuzendaritza Nagusiaren mendekoak zirenean. Hasiera batean egoitza Amara auzoan kokatzen zen. 1957. urtean lehenengo promozioak ikasketak bukatu zituen, eta Ingeniaritza mekaniko, Ingeniaritza elektriko eta Ingeniaritza kimiko espezialitateetan hogei bat graduatu egon ziren guztira.
2003-2004 ikasturtean gaur egungo Ibaetako eraikina inauguratu zen.

## Ikus gainera

* Gipuzkoako Ingeniaritza Eskola
* Eibarko Industria Ingeniaritza Teknikoko Unibertsitate Eskola
* Bilboko Ingeniaritza Goi Eskola Teknikoa
* Gasteizko Ingeniaritzako Unibertsitate Eskola

## Kanpo estekak

* Donostiako Eskola Politeknikoaren webgunea (Gaztelaniaz) (Ingelesez)
* Datuak: Q12256357
# Dezhniov

Dezhniov edo Dezhniov lurmuturra (errusieraz: мыс Дежнёва) Errusiako Txuktxi penintsulan kokatuta dagoen lurmuturra da, Eurasiako ekialdeko muturra dena. Bering eta Txuktxien itsasoen arteko muga da, eta bertatik Galesko Printzearen lurmuturraraino Beringeko itsasartea dago.

## Ikus, gainera

* Asiako geografia

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q650495
* Multimedia: Cape Dezhnev / Q650495
# Dezentzio

Dezentzio (Magnus Decentius; Amiens, ? – Senonae, 353ko abuztuaren 18a) Mendebaldeko Erromatar Inperioko zesarra izan zen 350etik 353ra.
Magnentzio anaiak boterea usurpatu zion Konstanteri 350eko urtarrilaren 18an, eta Dezentzio zesar mailara igo zuen urte berean. 352an kontsul izendatu zuten. 353an Magnentziok Mursa Majorreko gudua galdu zuen eta gerra finantzatzeko zergak igo zituen. Orduan Galia matxinatu egin zen eta Dezentzio Treveris hiriburutik bota zuten.
Alamanak probintzia inbaditzen hasi ziren, agian Konstante II.ak bultzatu zuena, eta usurpatzailearen gaineko presioa areagotu zuten. Dezentzio bere anaiaren tropen buru zen iparraldean, eta Chnodomar buruzagi alamanarrak garaitu eta Sensen setiatu zuen. Mons Seleucusko guduan Magnentziok izandako porrotaren eta ondoren bere buruaz beste egin izanaren berri jakin zuenean, Dezentziok bere burua urkatu zuen.
* Datuak: Q459845
* Multimedia: Decentius / Q459845
# Dezesseis de Novembro

Dezesseis de Novembro Brasilgo udalerri bat da, Rio Grande do Sul estatuan kokatua. 2.507 biztanle ditu 216,848 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1784407
* Multimedia: Dezesseis de Novembro / Q1784407
# Deyelsdorf

Deyelsdorf Alemaniako udalerri bat da, Mecklenburg-Aurrepomerania estatuan. Azken zentsuaren arabera 478 biztanle zituen, 29,85 kilometro koadroko azaleran..

## Kanpo estekak

* Datuak: Q633126
* Multimedia: Deyelsdorf / Q633126
# Deza

Deza hitzak esanahi asko ditu:

## Biografia

* Diego de Deza, inkisidore espainiarra.

## Geografia

* Deza, Soriako probintzian dagoen udalerria.
* Deza ibaia, Galiziako ibaia.
* O Deza, Galiziako Pontevedrako probintzian dagoen eskualdea.
# Deza (Soria)

Deza Soriako probintziako udalerria da. Soriatik 56 kilometrora dago. 2006ko erroldaren arabera 320 biztanle zituen 118,15 km²-ko azaleran.

## Kanpo estekak

* Datuak: Q837203
* Multimedia: Deza, Soria / Q837203
# Deikundeko eliza frantziskotarra (Ljubljana)

Deikundeko eliza frantziskotarra (eslovenieraz: Frančiškanska cerkev Marijinega oznanjenja) edo Eliza frantziskotarra (eslovenieraz: Frančiškanska cerkev) Ljubljanako eliza ezagunena da, hiriko parrokia ere badena. Frantziskotar ordenekoa denez, kolore gorri sinbolikoa dauka.

## Historia

1314 urtean agustindarrak Ljubljanara iristean harresietatik kanpo eraiki zuten beren eliza, hirirako zubiaren ondoan. 1491ean ordean turkiarrek hiria erasotzerakoan eliza suntsitu eta monjeek hirian babestu behar izan zuten. 1553 urtean agustindarrek hiri utzi zuten baina 1623an berriz itzuli ziren eta aurreko eliza izan zen tokian eliza berria altxatu zuten. 1628an eta 1645ean suteak izan zituen eta eliza oso kaltetua gelditu zen.
1645ean beraz elizaren hondarrak eraitsi eta Konrad Ruessenstein baroiak eliza berria altxatzeko egitasmoa eta dirua jarri zituen. Proiektuaren egilea nor izan zen ezagutzen ez bada ere Italiako joera estetiko modernoak hartu zituen. 1669an bukatu ziren lanak eta gaur egun duen itxurarekin. 1784an Vienako gobernuak agustindarren ordena desegin zuen eta Deikundeko parrokia izena hartu zuen elizak. 1805ean frantziskotarrek hartu zuten.

## Deskribapena

Aurrealdea barroko goiztiarraren adierazgarria da eta Prešeren enparantzara (Prešernov trg) begira dago. Barnealdea gela handi batek osatzen du, basilikak izan ohi diren antzera. Koroa bera ere habeartea bezain zabala da. Alboetan dauden kaperak ilunagoak dira. Aldare nagusia Francesco Robba arkitektuak bukatu zuen 1736an.

## Iruditegia

* Deikundeko eliza frantziskotarra.
* Elizaren aurrealdea.
* Ljubljanica ibaiko zuhaitzaren ondoan frantziskotarren eliza.
* Zubi hirukoitza eta eliza.
* Barnealdea.

## Kanpo estekak

* Datuak: Q1785618
* Multimedia: Annunciation Church (Ljubljana) / Q1785618
# Deimos (satelitea)

Deimos (edo Marte II) Marte planetaren bi sateliteetako txikiena eta aldenduena da, bestea Phobos izanik. C eta D motako asteroideen konposizio antzekoa du, 6,2 kilometroko erradioa eta 30,3 ordu behar ditu Marte inguratzeko orbita batean. Deimos Martetik 23.460 kilometrora dago, Phobos baino askoz urrunago. Deimos izenak antzinako grezieraz "izua" esan nahi du.

## Historia eta etimologia

Asaph Hall astronomo estatubatuarrak aurkitu zituen satelite biak, aurrena Deimos, 1877ko abuztuaren 12an eta hurrena Fobos, sei egun beranduago, abuztuaren 17an. Hall berak izendatu zituen gainera. Marte gerraren jainkoa izanik Fobos ("beldurra") eta Deimos ("izua") izenak eman zizkien.
Jonathan Swift idazle britainiarraren Gulliverren bidaiak liburuan Marteko bi sateliteak aipatzen dira, Laputa hiriko astronomoen kapituluan hain zuzen ere. Voltairek ere aipatzen ditu Micromegas liburuan. Hori dela eta Deimosen dauden bi krater handienek Swift eta Voltaire izenak dituzte.

## Geologia

Hainbat objektu txiki bezala, bere itxura irregularra da, 15×12×10 km-ko dimentsioekin. Martetik ikusita, beste izar bat bezalakoa irudituko litzaiguke tamainan. Ilargi betean, Lurrean Artizarrak bezalako argitasuna edukiko luke; ilgoran edo ilbeheran, Vega izarrak beste.
Karbono ugari duen arroka bat da eta izotza ere badu. Kraterrak badituen arren bere azala Phobosena baino leunagoa da, izan ere krater ugari erregolitoak estali baititu.
Deimosen errotazioa Marte berarena baino geldoagoa da.

## Explorazioa

Hain tamaina txikia izanik Lurretik ikusteko zaila da eta Marterekin oposizioan dagoenean baino ezin da behatu. Phobosek baino albedo handiagoa du ordea eta errazago ikusten da beste satelitea baino.
Mars Global Surveyor zunda 1997 urtean iritsi zen Martera eta 2006 artean planetaz gain satelite biak aztertu zituen, erresoluzio handiko irudiak lortuz.

## Erreferentziak

* ↑ Blunck, Jürgen. (2010). Solar system moons : discovery and mythology. Springer ISBN 978-3-540-68853-2. PMC 567359143. (Noiz kontsultatua: 2022-10-03).
* ↑ «Deimos, moon of Mars - The Solar System on Sea and Sky» www.seasky.org (Noiz kontsultatua: 2022-10-03).
* ↑ Solar System Exploration: Planets: Mars: Moons: Phobos: Facts & Figures. 2013-10-19 (Noiz kontsultatua: 2018-10-07).
* ↑ «1878AN.....92...47K Page 47/48» adsabs.harvard.edu (Noiz kontsultatua: 2018-10-07).
* ↑ (Ingelesez) «Planetary Names: Categories for Naming Features on Planets and Satellites» planetarynames.wr.usgs.gov (Noiz kontsultatua: 2018-10-07).
* ↑ (Ingelesez) «Planetary Names: Welcome» planetarynames.wr.usgs.gov (Noiz kontsultatua: 2018-10-07).
* ↑ Veverka, J, Burns, J. A... «The moons of Mars» Annual review of earth and planetary sciences 8.
* ↑ Moore, D.. (2000). Mars. CRC Press, 102-120 or..
* ↑ North, G.. (1997). Advanced Amateur Astronomy. Cambridge University Press, 200 or..

## Kanpo estekak

* Datuak: Q7548
* Multimedia: Deimos (moon) / Q7548
# Deikundearen eliza (Santander)

Deikundearen eliza (gaztelaniaz: iglesia de La Anunciación) Santanderreko eliza pizkundetarra da. Juan de Natesek diseinatu eta eraikitze lanak 1607an hasi ziren. 2004an Kultura Intereseko Ondarea izendatu zuten.

## Kanpo estekak

* Datuak: Q3150769
* Multimedia: Church of the Anunciación, Santander / Q3150769
# Deimos (mitologia)

Deimos greziar mitologian (Δειμος grezieraz), izuaren pertsonifikazioa zen. Ares gerraren jainkoaren eta Afrodita maitasunaren jainkosaren semea zen. Zizeronek, De Natura Deorum izeneko bere lanean, Erebo eta Nixen seme bezala aipatzen du, gainontzeko daimonak bezala, Higinok, Eter eta Gearen seme-alaben artean aipatzen duen bitartean.
Bere aita Ares laguntzen zuen gudura, bere anaia Fobosekin (Beldurra) eta Enio jainkosarekin batera, bi anaiak, gerraren jainkoaren auriga zirelarik.
Deimosek eta beste daimon izugarri batzuk, Tisifone erinia lagundu zuten, honek, Semeleren senar zen Atamante erotzeko grinean.
Aresen beste seme batek, Ziknok, Tesaliako erregea, bere gortera zihoazen atzerritar guztiak hiltzen zituen, horien burezurrekin, bere anaia Deimosentzako tenplu sakrilego bat eraikitzeko asmoz.
Erromatar mitologian, bere baliokidea Fuga zen, Metus, Formido, Timor edo Pavor ere deitua.
Asaph Hallek, Marte planetaren ilargiak aurkitu zituenak, hauetako bati, Deimos izena jarri zion.

## Kanpo estekak

* Datuak: Q106240
* Multimedia: Deimos / Q106240
# Deikundearen eliza (Xabier)

Deikundearen eliza Nafarroa Garaiko Xabier udalerrian XVII. mendeko kristiau eliza bat da. Xabierko abadia edo Kristo Jesusen Misiolarien komentua ere eraikin beraren parte dira.
Donejakue Bidearen baitako ondare kontsideratzen da, Aragoiko Bideak Nafarroan egiten duen etaparen parte.

## Historia

Abadia edo parrokia-eliza aipatzen den lehen aldia 1252an izan zen, Nafarroako Tibalt II.ak.ak Aznarez de Sada familiari betiko eman zion dohaintzaren parte. Orduan, Deikundearen Santa Maria izena zuen.
Abadiaren jatorrizko eraikina XV. mendean eraiki zuten Joan Jasok eta Maria Azpilikuetak, Frantzisko Xabierkoaren gurasoek, bertako apaizen bizileku gisa, Xabierko parrokiari zerbitzatzen ziotenak.
Gaur egungo tenplua 1702an eraiki zen eta estilo barrokokoa da. Jesusen Bihotzari eta Andre Mariari eskainitako alboko erretaulak ditu, 1674koak. Maria Azpilikuetaren ahizpa zen Violant Azpilikuetaren hilobiaren gainean gurutziltzatu bat dago, XVII. mendekoa.
1754. urtearen ingurukoa da erretaula nagusia. Francisco Román edo José Coralek eraikia, Juan Antonio Logroñoren polikromiarekin apaindua. Rokoko estilokoa da, eta zenbait mihise margotu ditu, erakusten dutenak: Deikundea, Loiolako San Inazio, San Frantzisko Xabierkoa eta behekaldean, Gurutziltzaketa.
Tenpluaren oinaldean XV. mendeko bataiarri bat dago. Bertan bataiatua da Frantzisko Xabierkoa. Ponte-harria oktogonala da, gotiko berantiarrekoa, armarriz eta zirkuluz apaindua.
Moja batzuk, Kristo Abadearen Oblatak, bizi izan dira han lau hamarkadatan (1971-2011).

## Erreferentziak

* ↑ (Ingelesez) Centre, UNESCO World Heritage. «Routes of Santiago de Compostela: Camino Francés and Routes of Northern Spain» UNESCO World Heritage Centre (Noiz kontsultatua: 2021-07-19).
* ↑ «La Parroquia | Turismo | Contenido» javier.es (Noiz kontsultatua: 2021-07-19).

## Kanpo estekak

* Datuak: Q66050836
* Multimedia: Church and abbey of Javier / Q66050836
# Deili Custodio da Silva

Deili Custodio da Silva (1980ko martxoaren 8a - ) Brasilgo futbolari ohia da.
Hainbat futbol taldetan jokatu du, esaterako Ventforet Kofu.

## Kanpo estekak

* (Japonieraz) J.League Data Site
* Datuak: Q3250933
# Deining

Deining Alemaniako udalerria da. Bavaria estatuan kokatuta dago, [[Neumarkt in der Oberpfalz (barrutia)|Neumarkt in der Oberpfalz]] barrutian. 2014an 4.386 biztanle zituen 71,37 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503778
* Multimedia: Deining / Q503778